96/229/EY: Komission päätös, tehty 11 päivänä maaliskuuta 1996, Ruotsin alueen (lukuun ottamatta tavoitteeseen N:o 6 kuuluvaa aluetta) maa- ja metsätaloustuotteiden jalostamisen ja kaupan pitämisen edellytysten parantamiseen liittyviä yhteisön rakenteellisia tukitoimenpiteitä koskevan yhden ohjelma-asiakirjan hyväksymisestä tavoitteen N:o 5a mukaisesti vuosien 1995 ja 1999 väliseksi ajaksi (Ainoastaan ruotsinkielinen teksti on todistusvoimainen)



Virallinen lehti nro L 076 , 26/03/1996 s. 0039 - 0040



KOMISSION PÄÄTÖS, tehty 11 päivänä maaliskuuta 1996, Ruotsin alueen (lukuun ottamatta tavoitteeseen N:o 6 kuuluvaa aluetta) maa- ja metsätaloustuotteiden jalostamisen ja kaupan pitämisen edellytysten parantamiseen liittyviä yhteisön rakenteellisia tukitoimenpiteitä koskevan yhden ohjelma-asiakirjan hyväksymisestä tavoitteen N:o 5a mukaisesti vuosien 1995 ja 1999 väliseksi ajaksi (Ainoastaan ruotsinkielinen teksti on todistusvoimainen) (96/229/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden jalostamisen ja kaupan pitämisen edellytysten parantamisesta 29 päivänä maaliskuuta 1990 annetun neuvoston asetuksen (ETY) N:o 866/90 (1), sellaisena kuin se on viimeksi muutettuna Itävallan, Suomen ja Ruotsin liittymissopimuksella, ja erityisesti sen 10 a artiklan, sekä katsoo, että neuvoston asetus (ETY) N:o 867/90 (2) laajentaa yhteiset toimenpiteet metsätuotteita koskeviksi, Ruotsin viranomaiset ovat esittäneet komissiolle 3 päivänä huhtikuuta 1995 asetuksen (ETY) N:o 866/90 10 a artiklassa tarkoitetun yhden ohjelma-asiakirjan tavoitteen N:o 6 ulkopuolisille alueille, jota on täydennetty 15 päivänä toukokuuta, 12 päivänä heinäkuuta, 15 päivänä elokuuta, 1 päivänä syyskuuta, 26 päivänä syyskuuta, 13 päivänä lokakuuta ja 21 päivänä marraskuuta 1995 toimitetuilla lisätiedoilla; tämä asiakirja sisältää asetuksen (ETY) N:o 866/90 2 artiklan 1 kohdassa tarkoitettujen eri tuotealojen rakenteellista parantamista koskevat suunnitelmat sekä mainitun asetuksen 10 artiklan a alakohdassa tarkoitetut tukihakemukset, yksi ohjelma-asiakirja täyttää maa- ja metsätaloustuotteiden jalostamisen ja kaupan pitämisen edellytysten parantamiseen tähtääviä investointeja edistävien toimenpideohjelmien muodossa Euroopan maatalouden ohjaus- ja tukirahaston ohjausosastolle toimitettavista tukihakemuksista ja suunnitelmista 18 päivänä huhtikuuta 1994 annetun komission asetuksen (EY) N:o 860/94 (3) 1 artiklan 3 kohdassa vaaditut edellytykset sekä sisältää kyseisessä kohdassa vaaditut tiedot, ohjelma-asiakirja on vahvistettu yhteisymmärryksessä kyseisen jäsenvaltion kanssa rakennerahastojen päämääristä ja tehokkuudesta ja niiden toiminnan yhteensovittamisesta keskenään ja Euroopan investointipankin toiminnan sekä muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (4), sellaisena kuin se on muutettuna asetuksella (EY) N:o 3193/94 (5), 4 artiklassa määritellyn yhteistyön mukaisesti, ecun käyttöön liittyvistä yksityiskohtaisista säännöistä talousarvion toteuttamisessa rakennerahastojen osalta 2 päivänä heinäkuuta 1990 annetun komission asetuksen (ETY) N:o 1866/90 (6), sellaisena kuin se on muutettuna asetuksella (EY) N:o 2745/94 (7), 2 artiklan toisessa kohdassa säädetään, että ohjelma-asiakirjan hyväksymisestä tehdyissä komission päätöksissä koko kaudelle käytettävissä oleva yhteisön tuki ja sen vuosittainen jakautuminen määritellään ecuina päätöksentekovuoden hinnoilla ja ne sidotaan indeksiin; tämän vuosittaisen jakautumisen pitää olla sopusoinnussa maksusitoumusmäärärahojen porrasteisuuden kanssa, sellaisena kuin se on esitetty muutetun asetuksen (ETY) N:o 2052/88 liitteessä II; indeksiin sitominen perustuu yhteen vuosittaiseen kurssiin, joka vastaa yhteisön talousarvioon rahoitusnäkymien teknisten mukautusjärjestelyjen mukaisesti vuosittain sovellettavia kursseja, 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (8), sellaisena kuin se on viimeksi muutettuna neuvoston asetuksella (Euratom, EHTY, EY) N:o 2730/94 (9), 1 artiklassa säädetään, että sellaisiin oikeudellisiin velvollisuuksiin, jotka liittyvät kauemmin kuin yhden varainhoitovuoden ajan toteutettavaan toimintaan, sisältyy määräaika, jonka kuluessa toteuttaminen on saatettava päätökseen ja joka on täsmennettävä aiheellisella tavalla edunsaajalle tukea myönnettäessä, jäsenvaltion on valvottava ohjelma-asiakirjan täytäntöönpanon yhteydessä, että siihen sisältyvät yksittäiset hankkeet ovat asetuksen (ETY) N:o 866/90 8 artiklan 1 kohdan soveltamiseksi huomioon otettavien maa- ja metsätaloustuotteiden jalostamisen ja kaupan pitämisen edellytysten parantamista koskevien investointien osalta voimassa olevien valintaperusteiden mukaiset, neuvoston asetuksen (ETY) N:o 4253/89 (10), sellaisena kuin se on viimeksi muutettuna asetuksella (EY) N:o 3193/94, 9 artiklan 3 kohdan mukaan jäsenvaltioiden on toimitettava komissiolle aiheelliset taloudelliset tiedot, jotta mahdollistetaan täydentävyysperiaatteen noudattamisen tarkastaminen; Ruotsin viranomaisten toimittaman informaation tutkiminen osoittaa, että tätä periaatetta on noudatettu; sanotun periaatteen noudattamisen tutkimista on jatkettava sen tiedon pohjalta, jota on toimitettu täydennetyn ohjelma-asiakirjan muodossa; lisäksi on tämän periaatteen noudattamisen tutkimista edelleen jatkettava yhteistyössä ohjelma-asiakirjan täytäntöönpanoaikana; nämä tutkimukset ovat välttämättömiä, jotta voidaan jatkaa EMOTR:n ohjausosaston tukea toimenpiteille, joita tämä päätös koskee, tässä päätöksessä määrätyt toimenpiteet ovat maatalouden rakenteiden ja maaseudun kehittämisen komitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Ruotsin alueen (lukuun ottamatta tavoitteeseen N:o 6 kuuluvia alueita) maa- ja metsätaloustuotteiden jalostamisen ja kaupan pitämisen edellytysten parantamiseen liittyviä yhteisön rakenteellisia tukitoimenpiteitä koskeva yksi ohjelma-asiakirja 1 päivänä tammikuuta 1995 alkavaksi ja 31 päivänä joulukuuta 1999 päättyväksi kaudeksi. 2 artikla Yhteinen toiminta koskee seuraavia aloja: - liha - maito ja maitotuotteet - siipikarja - hedelmät ja vihannekset - kukat ja pensaat - perunat - metsätuotteet. 3 artikla Tämän yhden ohjelma-asiakirjan osalta myönnettävä EMOTR:n ohjausosaston tuen enimmäismäärä on 23 479 274 ecua. Rahoitustuen myöntämistä koskevat yksityiskohtaiset säännöt, mukaan lukien EMOTR:n osallistuminen yhteiseen toimintaan sisältyvien eri alojen rahoitukseen, täsmennetään tämän päätöksen liitteenä olevissa täytäntöönpanoa koskevissa määräyksissä ja rahoitussuunnitelmissa (11). 4 artikla Indeksiin sitomista varten EMOTR:n tuen vuosittainen enimmäismäärä jakautuu seuraavasti: >TAULUKON PAIKKA> 5 artikla Ensimmäistä osaa koskevaksi talousarvion maksusitoumukseksi vahvistetaan 10 985 819 ecua. Myöhempiä osia koskevat maksusitoumukset perustuvat ohjelma-asiakirjan rahoitussuunnitelmaan ja asiakirjan täytäntöönpanon yhteydessä tapahtuneeseen kehitykseen. 6 artikla Yhteisön tuki koskee ainoastaan tämän ohjelma-asiakirjan kattamiin toimintoihin liittyviä menoja, joita jäsenvaltiossa koskevat oikeudellisesti velvoittavat säännökset ja joiden osalta tarvittavaan rahoitukseen on erityisesti sitouduttu 31 päivään joulukuuta 1999 mennessä. Määräajaksi näitä toimia koskevien menojen huomioonottamiselle vahvistetaan 31 päivä joulukuuta 2001. 7 artikla Tämä päätös on osoitettu Ruotsin kuningaskunnalle. Tehty Brysselissä 11 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 91, 6.4.1990, s. 1 (2) EYVL N:o L 91, 6.4.1990, s. 7 (3) EYVL N:o L 99, 19.4.1994, s. 7 (4) EYVL N:o L 185, 15.7.1988, s. 9 (5) EYVL N:o L 337, 24.12.1994, s. 11 (6) EYVL N:o L 170, 3.7.1990, s. 36 (7) EYVL N:o L 290, 11.11.1994, s. 4 (8) EYVL N:o L 356, 31.12.1977, s. 1 (9) EYVL N:o L 293, 12.11.1994, s. 7 (10) EYVL N:o L 374, 31.12.1988, s. 1 (11) Liitettä ei ole julkaistu virallisessa lehdessä.